armvectores/hy_wikipedia_2023 huggingface dataset:
Կվիլու

Կվիլու, Կոնգոյի Դեմոկրատական Հանրապետության 26 նահանգներից մեկը։ Վարչական կենտրոնը Կիկվիտ քաղաքն է։ Անունը ծագում է Կվիլու գետից, որը հատում է նահանգը հարավից հյուսիսիս։


== Վարչական շրջաններ ==
Քաղաքներն ու տարածքներն են.

Բագատա
Բուլունգու-Կիկվիտ
Գունգու
Իդիոֆա
Մանգաի
Մասի-Մանիմբա


== Պատմություն ==
Կվիլուն, որպես նահանգ, վարչականորեն հաստատվել է 1962-1966 թվականներին։ Սակայն կենտրոնական կառավարությանը ստանձնում է դրա ղեկավարումը Կոնգոյի հարավարևմտյան հատվածում տեղի ունեցած ապստամբության պատճառով։ Պիեր Մուլելեի ապստամբ կառավարությունը Կվիլու նահանգից հեռացավ 1964 թվականի հունվարին։ Իրավական իշխանությունը կրկին նվաճեց նահանգը 1965 թվականի հունիսին։ Նահանգային կառավարությունը վերականգնվեց 1966 թվականի հունվարի 18-ին, բայց Կվիլուն միավորվեց Կվանգո և Մայի-Նդոմբե շրջանների հետ՝ ստեղծելով Բանդունդու նահանգը։
Նախագահներ

Նորբերտ Լետա (1962 թվականի սեպտեմբերի 8-ից մինչև 1964 թվականի հունվարի 18)
Պիեր Մուլել (1964 թվականի հունվարից մինչև 1964 թվականի նոյեմբեր)Կառավարիչ

Հենրի Դեզիրե Տակիզալա (1966 թվականի հունվարի 18-ից մինչև 1966 թվականի ապրիլի 25)


== Արտաքին հղումներ ==
Կաղապար:Cita web
Մոմոս

Մոմոս (μῶμος), հունական առասպելաբանության մեջ չարախոսության և ծաղրանքի անձնավորում։ Գիշերվա որդին։ Առասպելը պատմում է, թե Մոմոսը պայթել է չարությունից, երբ չի կարողացել Աֆրոդիտեի վրա որևէ թերություն գտնել։


== Ծանոթագրություններ ==
Հողմիկի հեթանոսական համալիր

Հողմիկի հեթանոսական համալիր, հայ հեթանոսական կառույցների ամբողջություն է, որը գտնվում է Հայաստանի Շիրակի մարզ Հողմիկ գյուղի հարավարևմտյան ծայրամասում։ Այժմ ուսումնասիրված է համալիրի ընդամենը 1/20-րդ մասը։


== Պատմություն ==
Հողմիկի համալիրը կառուցվել է Արտաշես Բ (մ.թ.ա. 30–մ.թ.ա. 20) թագավորի օրոք։
1987 թվականին Հայկ Հակոբյանի գլխավորությամբ հնագետների մի խումբ ժամանեց Ամասիայի տարածաշրջանի Հողմիկ գյուղ՝ Կապսի ջրամբարի շինարարությունից առաջ տեղանքն ուսումնասիրելու համար։ Ուսումնասիրության ընթացքում պատահաբար բացահայտվեց հեթանոսական համալիրը։
Հայկ Հակոբյանը հիշում էր.

1987-ից մինչև 1993 համալաիրի տարածքում կատարվել են պեղումներ, սակայն ֆինանսական միջոցների բացակայության պատճառով արշավախումբն իր աշխատանքները շարունակելու հնարավորություն ստացավ միայն 13 տարի անց' այս տարի՝ 2006 թվականին։


== Համալիրի կառուցվածքը ==
Հակոբ Հակոբյանը համոզված է, որ համալիրը իրականում հեթանոսական տաճարների ավան է, որը տարածվում է 80 մետր երկարությամբ փողոցի երկու կողմերով 100 մետր տարբեր ուղղություններով։ Ավանի առանցքը կազմում են հեթանոսական գլխավոր եռյակի՝ Արամազդի, Անահիտի և Միհրի սրահները։ Պեղումների արդյունքում սրահներից մեկում հայտնաբերվել է փոքրիկ կավե օղակ, որի վրա հունարեն գրություն կա. «4 ձի զոհաբերվում է Միհրին»։ Ձիերի գլուխներ կամ ամբողջական կմախքներ են հայտնաբերվել համալիրի գրեթե բոլոր սենյակներում (ձին հայկական ավանդույթներին համաձայն վերածննդի խորհրդանիշն է)։ Սենյակների երկայնքով կառուցվել է նստարան, որն ընդհատվում է կավե զոհասեղանով եւ նորից շարունակվում նստարաններով, որոնց մեջտեղում տեղադրված են գեղեցիկ մշակված սեւ եւ կարմիր՝ մահ և կյանք խորհրդանշող խարիսխներ։
2004 թվականին արշավախումբը Հողմիկում նաև բացահայտել միջնադարյան մի ճանապարհ, որը տանում է դեպի լեռները, իսկ Հողմիկի հարևան Ջրաձոր գյուղում բացահայտվել է 8 մետր լայնությամբ և երկարությամբ միջնադարյան մի շինություն, որը նստած է անտիկ դամբարանների վրա, իսկ անտիկ դամբարաններն էլ մխրճված են բրոնզե բնակավայրի մեջ։
2014 թվականին արշավախմբին հաջողվել է հայտնաբերել Անահիտ աստվածուհու տաճարը։
Հողմիկի համալիրը, ինչպես նաև բազմաթիվ այլ հեթանոսական համալիրներ, ընդգրկում է մի շարք տաճարներ՝ հիմնական աստվածների կոթողները։ Հողմիկում տեղ են գտել հայ հեթանոսական բոլոր գլխավոր աստվածների տաճարները' Արամազդ, Վահագն, Անահիտ, Աստղիկ, Միհր, Բարշամի, Նանե։


== Արտաքին հղումներ ==
2013 թվականին Ֆեյսբուքում բացվել է տաճարի պեղումնեիրն լուսաբանող էջ։
Շիրակում պեղումների արդյունքում բացվում է մեծ հեթանոսական տաճար
«Հարցազրույց Հայաստանի հետ»։ Հայկ Հակոբյան. Ամեն ինչ սկսվում է խաղից Archived 2014-02-09 at the Wayback Machine.
Հեթանոսական տաճարում կուռք է գտնվել. պեղումների արժեքավոր բացահայտումները (լուսանկարներ)
Սրբոց Նահատակաց եկեղեցի (Նուբարաշեն)

Անվան այլ կիրառումների համար տե՛ս՝ Սրբոց Նահատակաց եկեղեցի (այլ կիրառումներ)Սրբոց Նահատակաց եկեղեցի, Հայ առաքելական եկեղեցի Հայաստանի մայրաքաղաք Երևանի Նուբարաշեն համայնքում։


== Պատմություն ==
Սրբոց Նահատակաց եկեղեցու կառուցումն սկսվել է 2012 թվականին բարերար Գագիկ Ծառուկյանի հովանավորությամբ։ Նախագծի հեղինակն է Հայաստանի վաստակավոր ճարտարապետ Արտակ Ղուլյանը։
Սրբոց Նահատակաց եկեղեցու օծման արարողությունը կատարել է Ամենայն Հայոց Գարեգին Բ Կաթողիկոսը։ Տասնվեց սյուների օծումը կատարվել է Գերաշնորհ Տեր Նավասարդ արքեպիսկոպոս Կճոյանը, Մայր Աթոռի Արտաքին հարաբերությունների և արարողակարգի բաժնի տնօրեն Գերաշնորհ Տ. Նաթան արքեպիսկոպոս Հովհաննիսյանը, Գերաշնորհ Տ. Փառեն արքեպիսկոպոս Ավետիքյանը, Մայր Աթոռի Վարչատնտեսական բաժնի տնօրեն Գերաշնորհ Տ. Մուշեղ եպիսկոպոս Բաբայանը, Մայր Աթոռի լուսարարապետ Գերաշնորհ Տ. Հովնան եպիսկոպոս Հակոբյանը ու Բրազիլիայի հայոց թեմի առաջնորդ Գերաշնորհ Տ. Նարեկ եպիսկոպոս Բերբերյանը։


== Ծանոթագրություններ ==


== Արտաքին հղումներ ==
Գագիկ Ծառուկյանի բարերարությամբ Նուբարաշենում կառուցվել է Սրբոց Նահատակաց եկեղեցին Archived 2016-03-04 at the Wayback Machine.
Վիկի Ադամս

Վիկի Ադամս (անգլ.՝ Vicki Adams, նոյեմբերի 16, 1989(1989-11-16), Էդինբուրգ, Շոտլանդիա, Միացյալ Թագավորություն), շոտլանդացի կյոռլինգիստուհի։ Հանդես է գալիս Կյոռլինգի Մեծ Բրիտանիայի հավաքականում։ Կյոռլինգով զբաղվում է մանկությունից։ Առաջին մարզիչները եղել են նրա ծնողները։ Նրա ավագ քույրը՝ Քեյ Ադամսը նույնպես կյոռլինգիստուհի է և Շոտլանդիայի հավաքականի կազմում մասնակցել է Եվրոպայի 2011 թվականի առաջնությանը։ Վիկին ինքը Մեծ Բրիտանիայի կյոռլինգի հավաքականի կազմում որպես թիմի երկրորդ համար մասնակցել է 2014 թվականի ձմեռային օլիմպիական խաղերին և դարձել բրոնզե մեդալակիր։
Վիկին սոցիոլոգիա և քրեագիտություն է ուսումնասիրել Ստիրլինգի համալսարանում։
2018 թվականին նա ամուսնացել է Էնդրյու Չալմերսի հետ և վերցրել նրա ազգանունը։ Ներկայումս ամուսնու հետ ապրում է Ստրանրարում կամ Ստիրլինգում։


== Ծանոթագրություններ ==


== Արտաքին հղումներ ==
Պրոֆիլը Curling World Cup կայքէջում Archived 2019-05-26 at the Wayback Machine.(անգլ.)
Դպրոց և գրականություն

«Դպրոց և գրականություն», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1913 թվականին։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 87) ապրիլի 24-ի համարում։ Այնուհետև Երևանում՝ 1969 թվականին «Ուսումնասիրություններ և հրապարակումներ» գրքում (էջ 352-353)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Ախաջի

Ախաջի, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Մուրճ (կազմակերպություն)

Անվան այլ կիրառումների համար տե՛ս՝ Մուրճ (այլ կիրառումներ)«Մուրճ», գրական կազմակերպություն։ Հիմնվել է 1922 թվականի սեպտեմբեր-հոկտեմբերին, Երևանում՝ Ա․ Վշտունու նախաձեռնությամբ։ «Մուրճ»-ի շուրջը համախմբվել էին խորհրդահայ սկսնակ գրողներ ու քննադատներ Ն․ Զարյանը, Վ․ Սլագանը, Գ․ Մահարին, Հ․ Սիրասը, Գ․ Վանանդեցին, Դ․ Սիմոնյանը, Ն․ Դաբաղյանը և ուրիշներ։ Գաղափարական-գեղագիտական ծրագրային հարցերում մուրճականները հետևում էին 1920 թվականից Մոսկվայում գործող «Կուզնիցա» գրական խմբին՝ գտնելով, որ նոր գրականությունը պետք է ստեղծվի բացառապես պրոլետարիատի և չքավոր աշխատավորության ծոցից ելած գրողների ջանքերով։ Գրականության, մասնավորապես՝ բանաստեղծության, նյութը պետք է լիներ բանվոր դասակարգը, գործարանը, մեքենան, պողպատը։ Անձնական կյանքը, քնարերգությունը վտարված էին գրականությունից։ Նրանք ժխտում էին անցյալի գրողներին, գրական ժառանգությունը՝ այն հայտարարելով «մանր բուրժուական», «քաղքենիական»։ «Մուրճ»-ի գրական ուղղության քննադատությամբ հանդես եկավ Ա․ Մյասնիկյանը իր «Պրոլետարական գրականությանը նվիրված «Մուրճ» ամսագրի N* 1-ի առթիվ» հոդվածով։ «Մուրճ»-ը դադարեց գործելուց 1923 թվականի սկզբին։ Նրա անդամներն ընդգրկվեցին Հայաստանի պրոլետարական գրողների ասոցիացիայի մեջ։ «Մուրճ»-ի գործունեության շրջանում համանման գրական կազմակերպություններ էին Թիֆլիսի «Դարբնոցը» (Հ․ Հակոբյանի) և Մոսկվայի «Քուրան» (Գ․ Հայկունու)։
Ժուան Մարիու

Չշփոթել Մարիու Ժուանի հետԺուան Մարիո Նավալ դա Կոստա Էդուարդու (պորտ.՝ João Mário Naval da Costa Eduardo, հունվարի 19, 1993 թվական, Պորտու, Պորտուգալիա), ավելի հայտնի է որպես՝ Ժուան Մարիու, պորտուգալացի ֆուտբոլիստ, «Սպորտինգ» ֆուտբոլային ակումբի և Պորտուգալիայի ազգային հավաքականի կիսապաշտպան։ 2016 թվականի Ֆուտբոլի Եվրոպայի առաջնության հաղթող։


== Ակումբային կարիերա ==

Ժուան Մարիուն «Սպորտինգ» ֆուտբոլային ակումբի սանն է։ 2011 թվականի դեկտեմբերի 14-ին Ժուանը Եվրոպայի Լիգայի շրջանակներում, իտալական «Լացիոյի» դեմ խաղի երկրորդ խաղակեսում փոխարինելով Օգուչի Օնևուին՝ կատարում է իր նորամուտը լիսաբոնյան ակումբի կազմում։ 2013 թվականի փետրվարի 10-ին «Մարիտիմուի» դեմ խաղում՝ Ժուանը կատարում է իր նորամուտը Սանգրիշ լիգայում։ 2014 թվականի սկզբին, խաղային պրակտիկա ստանալու նպատակով Մարիուն վարձավճարային պայմանագիր կնքելով համալրում է «Վիտորիա Սետուբալի» կազմը։ Հունվարի 19-ին «Պորտուի» դեմ խաղում նա կատարում է իր նորամուտը նոր ակումբի կազմում։ Վարձավճարային պայմանագրի ժամկետի լրանալուն պես՝ Ժոանը վերադառնում է «Սպորտինգ»։ Հոկտեմբերի 26-ին «Մարիտիմուի» դեմ խաղում Ժուանը հեղինակում է իր առաջին գոլը «Սպորտինգի» կազմում։ 2015 թվականին Մարիուն «Սպորտինգի» հետ միասին, հաղթանակ է տանում Պորտուգալիայի գավաթի խաղարկությունում։


== Միջազգային կարիերա ==
2013 թվականին Պորտուգալիայի երիտասարդական հավաքականի կազմում Ժուան Մարիուն մասնակցություն է ունենում Թուրքիայում ընթացող աշխարհի երիտասարդական առաջնությունում։ Առաջնության շրջանակներում նա մասնակցում է Հյուսիսային Կորեայի, Կուբայի, Նիգերիայի, և Գանայի ֆուտբոլի երիտասարդական հավաքականների դեմ խաղերին։
2014 թվականի հոկտեմբերի 11-ին Մարիուն Ֆրանսիայի հավաքականի դեմ ընկերական խաղում փոխարինելով Կրիշտիանու Ռոնալդուին՝ կատարում է իր նորամուտը Պորտուգալիայի ազգային հավաքականի կազմում։
2015 թվականին Պորտուգալիայի երիտասարդական հավաքականի կազմում Ժուան Մարիուն մասնակցում է Չեխիայում ընթացող Եվրոպայի երիտասարդական առաջնությանը և դառնում է առաջնության արծաթե մրցանակիր։ Մրցաշարում նա մասնակցում է Անգլիայի, Իտալիայի, Գերմանիայի և Շվեդիայի (երկու անգամ) երիտասարդական հավաքականների դեմ խաղերին։ Անգլիացիների և գերմանացիների դեմ խաղերում Մարիուն աչքի է ընկնում մեկական գոլերով։
2016 թվականի ամռանը Մարիուն Պորտուգալիայի հավաքականի հետ մեկտեղ դառնում է Ֆրանսիայում ընթացող Եվրոպայի առաջնության չեմպիոնը։ Մրցաշարում նա մասնակցում է Իսլանդիայի, Ավստրիայի, Հունգարիայի, Խորվաթիայի, Լեհաստանի, Ուելսի, և Ֆրանսիայի ազգային հավաքականների դեմ խաղերին։


== Ձեռքբերումներ ==
Ակումբային
 «Սպորտինգ»

Պորտուգալիայի գավաթի դափնեկիր  (2014-2015)
Պորտուգալիայի սուպերգավաթի դափնեկիր (2015)Միջազգային
 Պորտուգալիա

Եվրոպայի չեմպիոն (2016) Պորտուգալիա (մինչև 20)

Եվրոպայի երիտասարդական առաջնության արծաթե մրցանակիր (2015)


== Ծանոթագրություններ ==


== Արտաքին հղումներ ==
Ֆուտբոլիստի կենսագրությունը և ելույթների վիճակագրությունը Wiki Sporting կայքում Archived 2016-04-18 at the Wayback Machine. (պորտուգալերեն)
Ֆուտբոլիստի ելույթների վիճակագրությունը UEFA.com կայքում
Պրոֆիլը transfermarkt.com կայքում(անգլ.)
Այծպտկունք (լեռ)

Անվան այլ կիրառումների համար տե՛ս՝ Այծպտկունք (այլ կիրառումներ)Այծպտկունք, Այծու պտունք, Էյերլի, Փալանթոքյան, լեռնագագաթ Թուրքիայում, Հայկական Պարի արևմտյան հատվածում, Էրզրում քաղաքից 8-10 կմ հարավ-արևելք։ Ունի հրաբխային ծագում։ Բարձրությունը 3174 մ։


== Ծանոթագրություններ ==
Պետեր Կոռնելիուս

Կառլ Ավգուստ Պետեր Կոռնելիուս (գերմ.՝ Carl August Peter Cornelius, դեկտեմբերի 24, 1824(1824-12-24)[…], Մայնց, Հեսսենի մեծ դքսություն - հոկտեմբերի 26, 1874(1874-10-26)[…], Մայնց, Գերմանական կայսրություն), գերմանացի կոմպոզիտոր և երաժշտական քննադատ։ 
Նկարիչ Պետեր Յոզեֆ ֆոն Կոռնելիուսի զարմիկը։
Կոռնելիուսի ստեղծագործություններից առավել հայտնի է «Բաղդադի սափրիչը» (գերմ.՝ Der Barbier von Bagdad, 1858) կոմիկական օպերան, որը մեր օրերին երբեմն կատարվում է հատկապես գերմանական օպերային թատրոններում։ Կորնելիուսն իր երկրորդ՝ «Սիդ» (գերմ.՝ Der Cid) օպերան ավարտին է հասցրել 1863 թ.:
Կորնելիուսը Ռիխարդ Վագների ստեղծագործությունների ջատագով էր, պաշտպանել և հանրահռչակել է այն իր մի շարք հոդվածներում։
Կորնելիուսը հեղինակ է մի շարք երգերի, խմբերային ստեղծագործությունների, լարային կվարտետների, սոնատների։


== Ծանոթագրություններ ==
Էթամբուտոլ/իզոնիազիդ/ռիֆամպիցին

Էթամբուտոլ/իզոնիազիդ/ռիֆամպիցին, նաև հայտնի է որպես էթամբուտոլ/իզոնիազիդ/ռիֆամպին, տուբերկուլոզի բուժման նպատակով կիրառվող դեղամիջոց։ Այն էթամբուտոլի, իզոնիազիդի և ռիֆամպիցինի ֆիքսված դեղաչափի միավորված դեղամիջոց է։ Օգտագործվում է առանձին կամ այլ հակատուբերկուլոզային դեղամիջոցների հետ միասին։ Դեղն օգտագործվում է պերօրալ։ Կողմնակի ազդեցությունները առանձին դեղամիջոցների կողմնակի ազդեցություններն են։ Կիրառությունը նպատակահարմար չէ երեխաների դեպքում։
Այն ԱՀԿ դեղերի ցուցակում է, որպես առողջապահական համակարգում անհրաժեշտ ամենաանվտանգ և արդյունավետ դեղամիջոցներից մեկը։ Զարգացող երկրներում արժեքը 6.74$-ից 16.13$ է մեկ ամսվա բուժման համար։


== Տես նաև ==
Էթամբուտոլ/իզոնիազիդ
Էթամբուտոլ
Իզոնիազիդ
Իզոնիազիդ/ռիֆամպիցին
Տուբերկուլոզ
Հակատուբերկուլյոզային դեղամիջոցներ


== Ծանոթագրություններ ==
Սենտ Իլեր սու Ռոմիյի

Սենտ Իլեր սու Ռոմիյի (ֆր.՝ Saint-Hilaire-sous-Romilly), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 381 մարդ, բնակչության խտությունը` 18.86 մարդ/կմ²։ Բնակավայրը զբաղեցնում է 20.2 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ արևելք, Շալոն ան Շամպայն քաղաքից` 75 կմ հարավ-արևմուտք, Տրուա քաղաքից` 40 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 211 աշխատունակ (15-64 տարեկան)  բնակիչ, որոնցից ակտիվ էին 156-ը, իսկ ոչ ակտիվները` 55։ Ակտիվության ցուցանիշը կազմում է 73,9 %։ 156 աշխատունակ մարդկանցից աշխատել է 145 անձ (84 տղամարդ և 61 կին)։ Գործազուրկ են եղել 11 անձ (2 տղամարդ և 9 կին)։ 55 անաշխատունակներից 15-ը եղել են աշակերտներ կամ ուսանողներ, 22-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էնգվիլեր (Սավերն կանտոն)

Էնգվիլեր (ֆր.՝ Hengwiller), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 175 մարդ, բնակչության խտությունը` 81.40 մարդ/կմ²։ Բնակավայրը զբաղեցնում է 2.15 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 32 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 121 աշխատունակ (15-64 տարեկան)  բնակիչ, որոնցից ակտիվ էին 89-ը, իսկ ոչ ակտիվները` 32։ Ակտիվության ցուցանիշը կազմում է 73,6 %։ 89 աշխատունակ մարդկանցից աշխատել է 85 անձ (50 տղամարդ և 35 կին)։ Գործազուրկ են եղել 4 անձ (2 տղամարդ և 2 կին)։ 32 անաշխատունակներից 8-ը եղել են աշակերտներ կամ ուսանողներ, 18-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
British Steel (ալբոմ)

British Steel (Բրիտանական պողպատ), ծանր մետալ Judas Priest (Ջուդաս Պրիսթ) խմբի 6-րդ ալբոմն է՝ թողարկված 1980 թ. ապրիլի 14-ին։
British Steel-ը կրկնեց իրենց նախորդ ալբոմի՝ "Killing Machine"-ի կոմերցիոն հաջողությունը, բայց այս անգամ նրանք որոշ չափով հրաժարվեցին մռայլ լիրիկական թեմաներից։ Ալբոմը ձայնագրվել է Տիտենհարսթ Պարկում՝ 1979 թ դեկտեմբերին, Բիթլզի նախկին Ռինգոսթար ձայնագրման ստուդիայում։
Քանի որ այդ ժամանակ թվային ձայներ ստանալու տեխնիկան լայնորեն տարածված չէր, խումբը ձայնագրել է շշերի ջարդվելու, պատառաքաղների ձայներ և դրանք օգտագործել "Breaking the Law" և "Metal Gods" երգերի մեջ։
Այս ալբոմում առաջին անգամ հարվածային գործիքավորումը ներկայացնում է Դեյվ Հոլանդը։ "Breaking the Law, "United" և "Living After Midnight" երգերը թողարկվեցին որպես սինգլ։
"British Steel"-ը վերաձայնագրվել է 2001 թ.՝ ավելացնելով ևս 2 բոնուսային երգեր։
2009 թ. Judas Priest-ը իրենք 30-ամյակին նվիրված տուր անցկացրեց ԱՄՆ-ում՝ առաջին անգամ կենդանի կատարմամբ ամբողջությամբ ներկայացնելով "British Steel"-ը։ Միաժամանակ թողարկվեցին նաև կենդանի համերգի DVD և CD տարբերակները օգոստոսի 17-ին։
British Steel"-ում տեղ գտած բոլոր երգերի կենդանի կատարումները ներբեռնելը հնարավոր դարձավ 2010 թ.՝ որպես Rock Band վիդեոխաղի կոնտենտ։


== Ծանոթագրություններ ==
Պետրոս Ավետիսյան

Պետրոս Ավետիսյան (հունվարի 7, 1996(1996-01-07), Երևան, Հայաստան), հայ ֆուտբոլիստ, «Տոբոլ» ֆուտբոլային ակումբի և Հայաստանի հավաքականի կիսապաշտպան։


== Կարիերա ==
Ծնվել է Երևանում։ Սկսել է իր կարիերան Մալաթիայի  ֆուտբոլային դպրոցում, որը հետագայում  վերանվանվեց «Բանանց»։ Դրանից հետո, Պետրոսը անցավ բոլոր երիտասարդական մակարդակները, 2014/15 թվականների մրցաշրջանում Հայաստանի առաջին լիգայում նա դարձավ «Բանանց 2»-ի լավագույն ռմբարկու և տեղափոխվեց ակումբի առաջին թիմ։
2014 թվականին նոյեմբերի 11-ին նա իր նորամուտը նշեց Հայաստանի բարձրագույն խմբում՝ «Փյունիկ» ֆուտբոլային ակումբի դեմ խաղի ժամանակ։ Երկու շաբաթ անց նա ընդգրկվեց թիմի հիմնական   կազմում։
2015/16 թվականներին եղել է «Բանանցի» հիմնական խաղացողներից մեկը։ Ակումբն այդ մրցաշրջանում նվաճել է Հայաստանի գավաթը։ Նրա խաղը գնահատված է եղել շատ 
ֆուտբոլային մասնագետների կողմից։ Հայաստանի ֆուտբոլի ֆեդերացիայի նախագահ Ռուբեն Հայրապետյանը հայտարարել է, որ Ավետիսյանը կարող է դառնալ երկրորդ Հենրիխ Մխիթարյանը, եթե նրա պես սկսի քրտնաջան աշխատել։ «Բանանց»-ի  գլխավոր մարզիչ՝ իսպանացի Տիտո Ռամալյոն նշել է, որ Ավետիսյանն ունի մեծ ներուժ և տաղանդ։
2016 թվականին հուլիսի 29-ին Ավետիսյանը Երևանի «Փյունիկ» ֆուտբոլային ակումբի հետ վարձակալական հիմունքներով 6 ամսվա պայմանագիր կնքեց և 2016/17 թվականներին մրցաշրջանի առաջին մրցաշրջանում գրեթե բոլոր խաղերը սկսեց ակումբի մեկնարկային կազմում։ 2017 թվականի հունվարի 23-ին նա տեղափոխվեց «Փյունիկ»։
2019թ.-ի մարտի 27-ին տեղափոխվեց «Արարատ Արմենիա»։
- Ո՞վ է Ձեր ֆուտբոլային կուռքը:
- Ֆուտբոլային կուռք որպես այդպիսին չունեմ։ Մանուկ հասակում շատ էի սիրում Զիդանին և Ռոնալդինյոյին, իսկ ավելի մեծ հասակում շատ էի հավանում Ինյեստայի խաղը։


== Հավաքականում ==
Հայաստանի երիտասարդական հավաքականում Պետրոս Ավետիսյանի առաջին խաղը  եղել է 2015 թվականին սեպտեմբերի 8-ին՝ Ռումինիայի դեմ խաղում (2։3)։
2016 թվականի նոյեմբերի 3-ին նա առաջին անգամ հրավիրվել է Հայաստանի ազգային հավաքական, բայց խաղադաշտ դուրս չի եկել։
Հայաստանի մինչև 21 տարեկանների հավաքականում 2017 թվականի հունիսի 13-ին նա խփեց իր առաջին գոլը։ Ջիբրալթարի դեմ խաղում նա հանդես էր գալիս որպես թիմի ավագ։ 2019 թ. մարտի 28-ին իր նորամուտը նշեց  Հայաստանի ազգային հավաքականի կազմում։ Եվրո-2020-ի ընտրական փուլի երկրորդ տուրի խաղում մեր ընտրանին 0:2 հաշվով պարտություն է կրել, իսկ Պետրոս Ավետիսյանը նորամուտն է նշել ազգային հավաքականի կազմում` փոխարինման մտնելով 74-րդ րոպեին։


== Ծանոթագրություններ ==
Index Anatolicus

Index Anatolicus (հայերեն՝ Անատոլիական ցանկ), 2010 թվականին Սևան Նիշանյանի կողմից հիմնադրված նախագիծ՝ տեղանունների շտեմարան, որի նպատակն է ներկայիս Թուրքիայի Հանրապետության տարածքում ընթացիկ և պատմական տեղանունների արձանագրումն ու փաստաթղթավորումը։
Այժմ նախագծի տվյալների բազայում պահվում է տեղեկություն 43820 ընթացիկ և 52820 հին տեղանունների մասին։ Յուրաքանչյուր ոք կարող է գրանցվել կայքում և կատարել իր ներդրումը, ինչպես նաև ֆինանսապես օգնել նախագծին Patreon հարթակի միջոցով։


== Պատմություն ==

Նախագիծը հիմնադրվել է 2010 թվականին Սևան Նիշանյանի կողմից։ Index Anatolicus-ի շրջանակներում Նիշանյանը հրապարակել է Թուրքիայի ավելի քան 16,000 տեղանուններ, որոնք փոխվել են թուրքացման քաղաքականության պատճառով։ Ներառված համապարփակ փաստաթղթերը նախկինում չէին հրապարակվել և ներկայացնում են հազարավոր ավանդական անուններ, հիմնականում հունական, հայկական, քրդական, ասորական, արաբական ծագման, որոնք փոխարինվել են թուրքական անուններով 20-րդ դարում։
2011 թվականին նախագիծը դարձավ առցանց։ Համացանցում տեղակայված կայքում որոնման արդյունքում կարելի է գտնել տեղանվան ընթացիկ և հին անվանումները ըստ ցանկացած նահանգի, ինչպես նաև կատարել նույն գործողությունները քարտեզի միջոցով։
Նախագծի նպատակն է բոլոր տեղանունների փաստաթղթավորումն է։ 2020 թվականի մարտի 22-ի դրությամբ նախագծի տվյալների բազայում պահվում է տեղեկություն 43820 ընթացիկ և 52820 հին քարտեզագրված տեղանունների մասին։


== Տես նաև ==
Սևան Նիշանյան


== Արտաքին հղումներ ==
Պաշտոնական կայք


== Ծանոթագրություններ ==
Արկադի Հարությունյան (դերասան)

Անվան այլ կիրառումների համար տե՛ս՝ Արկադի Հարությունյան (այլ կիրառումներ)Արկադի Հարությունյան (հուլիսի 27, 1869(1869-07-27) - 1936), հայ դերասան, ՀԽՍՀ վաստակավոր արտիստ (1934)։


== Կենսագրություն ==
Բեմական կարիերան սկսվել է 1889 թվականին Թիֆլիսի հայկական թատերախմբում։ Հնագույն հայկական թատրոնի դերասաններից է։ Խաղում էր ազգային խաղացանկ, հիմնականում Գաբրիել Սունդուկյանի դրամաներում, որի պիեսներում ստեղծել է ռեալիստական կերպարներ։


== Դերերը թատրոնում ==
քաղաքապետ՝ Ն. Գոգոլի «Ռևիզոր»
Կլավդիոս՝ Ու. Շեքսպիրի «Համլետ»
Զիմզիմով՝ Գ. Սունդուկյանի «Պեպո»
Զամբախով՝ Գ. Սունդուկյանի «Խաթաբալա»
Բարսեղ՝ Գ. Սունդուկյանի «Քանդած օջախ»


== Դերերը կինոյում ==
1926 - Օհան՝ «Շոր և Շորշոր»
1928 - գյուղացի՝ «Զամալլու»
1934 - դուքանչի՝ «Գիքոր»
1939 - կոլտնտեսական՝ «Մեր կոլխոզի մարդիկ»


== Ծանոթագրություններ ==
Շնեքենլոե

Շնեքենլոե (գերմ.՝ Schneckenlohe), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը 1112 մարդ է (2010 թվականի դեկտեմբերի 31–ի տվյալներով)։ Զբաղեցնում է 9,31 կմ² տարածք։ Պաշտոնական կոդ՝ 09 4 76 171։


== Ծանոթագրություններ ==
Լևոն Ասլամազյան

Լևոն Ասլամազյան (դեկտեմբերի 27, 1894(1894-12-27), Թիֆլիս, Ռուսական կայսրություն - հուլիսի 10, 1973(1973-07-10), Թբիլիսի, Վրացական ԽՍՀ, ԽՍՀՄ), հայ նկարիչ։


== Կենսագրություն ==
Լևոն Ասլամազյանը ծնվել է Թիֆլիսում։ 1903-1909 թվականներին սովորել է Մոսկվայի Լազարյան ճեմարանում, 1913-ին՝ Կ. Ֆ. Յուոնի ստուդիայում (Մոսկվա), 1910-1911 թվականներին՝ Գեղարվեստը խրախուսող կովկասյան ընկերության Թիֆլիսի գեղանկարչության և քանդակագործության դպրոցում։ 1924-1927 թվականներին դասավանդել է Թիֆլիսի Հայարտանը։
Հեղինակ է ինքնատիպ բնանկարների և նատյուրմորտների։ Հիմնական աշխատանքներից են՝ «Շոգ օր» (1917), «Հին Մանգլիսը»,«Բուսաբանական այգին», «Օրթաճալա» (1917), «Նատյուրմորտ խնձորներով», «Բակ», «Տներ» (1920-ական թթ.)։

«Շոգ օր» (1917)
«Օրթաճալա» (1917)
«Նատյուրմորտ խնձորներով»
«Բակ», «Տներ» (1920-ական թվականներ)


== Ծանոթագրություններ ==
Բոռասա

Բոռասա (իսպ.՝ Borrassà, բասկ.՝ Borrassa), մունիցիպալիտետ Իսպանիայում։ Մտնում է Ժիրոնա պրովինցիայի մաս կազմող Կատալոնիա ինքնավար մարզի կազմի մեջ։ Մունիցիպալիտետը մտնում է Ալտ Էմպորդա շրջանի մեջ։ Բնակչությունը կազմում է 684 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento de Borrassà
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
(5560) Ամիտիս

(5560) Ամիտիս (անգլ.՝ Amytis), աստերոիդ աստերոիդների հիմնական գոտում։ Հայտնաբերվել է 1990 թվականի հունիսի 27-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,287478 ա. մ., առավելագույնը մոտենում է 2,0416 ա. մ. հեռավորության վրա և հեռանում 2,5333 ա. մ.։ Արեգակի շուրջ մեկ ամբողջական պտույտ է կատարում 1263,67 երկրային օրվա ընթացքում, իր ուղեծրով շարժվելով միջինում 0,284884 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5560) Ամիտիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վելիկայա Յարոմիրկա

Վելիկայա Յարոմիրկա (ուկրաիներեն՝ Велика Яромирка), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Վելիկայա Յարոմիրկա գյուղում բնակվում էր 1 069 մարդ։ Բնակավայրը զբաղեցնում է 2,41 կմ² տարածք։ Բնակչության խտությունը կազմում էր 443,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալկո (խուտոր)

Մալկո (ռուս.՝ Малько), խուտոր Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոխանովկա (գյուղ, Զնամենկայի շրջան)

Անվան այլ կիրառումների համար տե՛ս՝ ԿոխանովկաԿոխանովկա (ուկրաիներեն՝ Коханівка), գյուղ Ուկրաինայի Կիրովոգրադի մարզի Զնամենկայի շրջանում։
2001 թվականի տվյալներով Կոխանովկա գյուղում բնակվում էր 190 մարդ։ Բնակավայրը զբաղեցնում է 0,596 կմ² տարածք։ Բնակչության խտությունը կազմում էր 318,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արդալես

Արդալես (իսպ.՝ Ardales) մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Գվադալիտրեբա շրջանում։ Տարածքը կազմում է 106 կմ2։ Բնակչությունը՝ 2660 մարդ (2010 թվականի տվյալներով)։


== Արտաքին հղումներ ==
Պաշտոնական կայք
http://www.ardales.com/
Junta de Andalucía (SIMA) Archived 2005-04-05 at the Wayback Machine.
Զայկի (գյուղ, Զենկովի շրջան)

Անվան այլ կիրառումների համար տե՛ս՝ ԶայկիԶայկի (ուկրաիներեն՝ Заїки), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Զայկի գյուղում բնակվում էր 1 մարդ։ Բնակավայրը զբաղեցնում է 0,133 կմ² տարածք։ Բնակչության խտությունը կազմում էր 7520 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շևչենկո (գյուղ, Մակեևկայի քաղաքային խորհուրդ)

Անվան այլ կիրառումների համար տե՛ս՝ ՇևչենկոՇևչենկո (ուկրաիներեն՝ Шевченко), գյուղ Ուկրաինայի Դոնեցկի մարզի Մակեևկայի քաղաքային խորհուրդում։
2001 թվականի տվյալներով Շևչենկո գյուղում բնակվում էր 87 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնտեձեմոլո

Մոնտեձեմոլո  (իտալ․՝ Montezemolo), կոմունա Իտալիայում՝ Պիեմոնտ մարզի Կունեո գավառում։
Բնակչությունը կազմում է 371 մարդ (2008 թվականի տվյալներով)։ Բնակչության խտությունը 62 մարդ/կմ²։ Տարածքը՝ 6 ։ Փոստային ինդեքս՝ 12070։ Հեռախոսային կոդ՝ 0174։
Բնակավայրի հովանավորն է համարվում սուրբ Բենեդիկտ Նուրսիացին։ Տոնը նշվում է մարտի 21-ին։
Կոմունայում է Բելբո գետի ակունքը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0174 781306
Էլեկտրոնային հասցե՝ com.montezemolo@vallinrete.org


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(332) Սիրի

(332) Սիրի (անգլ.՝ Siri), աստերոիդ աստերոիդների հիմնական գոտում։ Հայտնաբերվել է 1892 թվականի մարտի 19-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,773113 ա. մ., առավելագույնը մոտենում է 2,5219 ա. մ. հեռավորության վրա և հեռանում 3,0243 ա. մ.։ Արեգակի շուրջ մեկ ամբողջական պտույտ է կատարում 1686,75 երկրային օրվա ընթացքում, իր ուղեծրով շարժվելով միջինում 0,213429 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(332) Սիրի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոցիկ

Բոցիկ, լեռ Հայկական լեռնաշխարհում, Հայկական Պար լեռնաշղթայում, Վերին Բասենի շրջանի հարավարևելյան կողմում Խոսրովերան գյուղի մոտ։ Սև, ապառաժոտ, բարձրադիր լեռ է։ Գրականության մեջ հիշատակվում է իբրև գործող հրաբուխ, որն իբր հաճախակի ժայթքել է անցյալ դարերում։


== Ծանոթագրություններ ==
Ձենսոն դի Պիավե

Ձենսոն դի Պիավե (իտալերեն՝ Zenson di Piave)՝ կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 1694 մարդ (2004), բնակչության խտություն՝ 188 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 31050։ Հեռախոսային կոդ՝ 0421.


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
(8041) Մասումոտո

(8041) Մասումոտո (անգլ.՝ Masumoto), աստերոիդ աստերոիդների հիմնական գոտում։ Հայտնաբերվել է 1993 թվականի նոյեմբերի 15-ին Ֆումիակի Ուտոյի կողմից Կաշիհարայում։
Միջին հեռավորությունը Արեգակից կազմում է 2,624178 ա. մ., առավելագույնը մոտենում է 2,1328 ա. մ. հեռավորության վրա և հեռանում 3,1155 ա. մ.։ Արեգակի շուրջ մեկ ամբողջական պտույտ է կատարում 1552,7 երկրային օրվա ընթացքում, իր ուղեծրով շարժվելով միջինում 0,231854 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8041) Մասումոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դիմիտրովսկի (գյուղ, Իլեկսկի շրջան)

Դիմիտրովսկի (ռուս.՝ Димитровский), գյուղ Ռուսաստանի Օրենբուրգի մարզի Իլեկսկի շրջանի կազմում։
Բնակչությունը 2002 թվականին գրանցված տվյալներով կազմում էր 1305 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դերեբանեղա

Դերեբանեղա, գետ Ուրմիա լճի ավազանում, Նազլուչայ գետի վերին հոսանքի աջակողմյան վտակներից մեկը։ Սկիզբ է առնում իրանա-թուրքական սահմանի մոտից և մինչև մայր գետին միանալը հոսում դեպի արևելք։


== Ծանոթագրություններ ==
Սահմի (այլ կիրառումներ)

Սահմի կարող է վերաբերել հետևյալին՝

Սահմի, Հայկական տոմարի երրորդ ամիս
Սահմի (անձնավորություն), Հայկ Աղեղնավորի դուստր
Ալիշա

Ալիշա, հնագույն երկրամաս Հայկական լեռնաշխարհում։ Հիշատակվում է խեթական արձանագրություններում։ Սովորաբար տեղադրում են հետագայի Մեծ Հայքի Տուրուբերան աշխարհի Աղիովիտ գավառի տարածքում։


== Ծանոթագրություններ ==
Դավլետովո (գյուղ, Բայմակսկի շրջան)

Անվան այլ կիրառումների համար տե՛ս՝ ԴավլետովոԴավլետովո (ռուս.՝ Давлетово, բաշկիրերեն՝ Дәүләт), գյուղ Ռուսաստանի Բաշկորտոստան հանրապետության Բայմակսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էրիկու Կարդոզու

Էրիկու Կարդոզու (պորտ.՝ Érico Cardoso), համայնք Բրազիլիայում՝ Բաիա նահանգի կազմում։ Գտնվում է Հարավ-կենտրոնական նահանգի Բաիա մարզում։ Մտնում է Իտապետինգա գավառի կազմի մեջ։ Բնակչությունը կազմում է 12 496 մարդ՝ 2007 թվականի տվյալներով։ Գրավում է 701,458 կմ2 տարածք։ Բնակչության խտությունը՝ 17,8 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 19.291.403,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.523,57 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,592 (տվյալները՝ ՄԱԿ-ի զարգացման ծրագրի)։
Տաթևիկ Բաղդասարյան

Տաթևիկ Բաղդասարյան (հուլիսի 12, 1974(1974-07-12), Երևան, Հայկական ԽՍՀ, ԽՍՀՄ), հայ լրագրող և հեռուստահաղորդավարուհի։ 1991 թ. ընդունվել է Երևանի ճարտարապետաշինարարական ինստիտուտի արդյունաբերական և քաղաքացիական շինարարության ֆակուլտետ։ Բուհում սովորելուն զուգահեռ՝ 1995 թվականից աշխատել է ՀՀ կրթության և գիտության նախարարության «Դպրոց» պաշտոնաթերթում, նախ՝ որպես գործավար, հետո՝ լրագրող։ Զուգընթաց աշխատել է նաև նախարարության լրատվական ծառայությունում։ 1997 թ. հեռուստատեսությամբ հեռարձակվել է առաջին ռեպորտաժը։ Աշխատել է Հանրային հեռուստատեսության նախ՝ «Լրաբեր», ապա՝ «Հայլուր» լրատվական ծրագրում՝ որպես մեկնաբան։ Վարել է նաև «Դեմքեր», «Եվրոպոլիս» և «Բարև, մենք ենք» հաղորդումները։ Ղեկավարել է «Արարատ» հեռուստաալիքի «Մշակ» լրատվական ծրագիրը։ 2006 թ. արժանացել է ՀՀ վաստակավոր լրագրողի կոչմանը։ 2012 թվականից «Արմնյուզ» հեռուստաալիքի լուրերի պրոդյուսերն է և վարում է «Մանրամասներ» հաղորդումը։
Եղիպատրուշի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Եղիպատրուշ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 24 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ուստ-Պրիստանսկի շրջան

Ուստ-Պրիստանսկի շրջան (ռուս.՝ Усть-Пристанский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Ուստ-Չարիշսկայա Պրիստան։


== Աշխարհագրություն ==
Շրջանի տարածքի մակերեսը կազմում է 2700 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 13307 մարդ։ Բնակչության խտությունը կազմում էր 4,93 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կրասնոզնամենկա (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ ԿրասնոզնամենկաԿրասնոզնամենկա (ուկրաիներեն՝ Краснознамянка, Ղրիմի թաթարերեն՝ Krasnoznamenka), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։
2001 թվականի տվյալներով Կրասնոզնամենկա գյուղում բնակվում էր 1 209 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հոդակապ

Հոդակապ, բառակազմական կաղապարներում հանդես եկող բաղադրիչ տարր։ Արտահայտվում է ձայնավորով կամ բաղաձայնով։ Հայերենում հոդակապի դեր է կատարում ա, ռուսերենում՝ e, օ, լատիներենում՝ i, ս ձայնավորները, գերմաներենում՝ s, n բաղաձայնները։ Հնչյունական որոշ դիրքերում տեղի է ունենում հայերենի ա-ի ձուլում (սերտաճում) նախորդող ի-ի հետ (գինի+ա+տուն- գինետուն (ի+ա>ե)։ Այս տարրը կամ սրա համաբանությամբ՝ այլ բաղադրություններում ե ձայնավորը հանդես է բերում հոդակապի ֆունկցիա դրսևորելու միտում (դուր-ե-կան, շահ-ե-կան)։ Լեզվաբանների մի մասը, նկատի ունենալով հոդակապի ֆունկցիոնալ կողմը, այն համարում է ձևույթ։
Ղարաձոր

Ղարաձոր, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Кис-Кис (խումբ)

Кис-Кис, ռուսական ռոք խումբ, որը հիմնադրվել է 2018 թվականի նոյեմբերին Սանկտ Պետերբուրգում։ Խմբի անդամներն են թմբկահար Ալինա Օլեշևան և վոկալիստ Սոֆյա Սոմուսևան։ Ռուսաստանում խումբը ճանաչում է ստացել «Фарш» սինգլի թողարկման շնորհիվ, որը ունի նաև տեսահոլովակ։ Գոյության կես տարվա ընթացքում դուետը ընդհանուր առմամբ նկարահանել է 6 տեսահոլովակ։ Խումբը պնդում է, որ աշխատում են առանց պրոդյուսերների, բայց արդեն գոյության մեկ տարվա ընթացքում հայտնվել են «Երեկոյան Ուրգանտ» հաղորդման մեջ։
2019 թվականի մարտի 22-ին թողարկվել է խմբի դեբյուտային ալբոմը՝ «Юность в стиле панк» վերնագրով։
2019 թվականի ապրիլի 5-ին հրապարակվել է «Ինտերմեդիա» գործակալության կողմից ալբոմի գրախոսությունը՝ այն գնահատելով 10 միավորից 8-ը։
2019 թվականի ապրիլի 15-ին խումբը ձայնագրել է Եգոր Լետովի «Харакири» երգի քավեր տարբերակը։
2019 թվականի ապրիլի 18-ին տեղի է ունեցել խմբի առաջին մեծ համերգը Մոսկվայում, իսկ ապրիլի 20-ին Կիևի «Теплый ламповый» ակումբում։
Խմբի երգերի վրա ազդել է CG Bros. խմբի գործունեությունը։


== Անդամներ ==
Սոֆյա Սոմուսևա՝ վոկալ
Ալինա Օլեշևա՝ հարվածային
Յուրիյ «Կոկոս» Զասլոնով՝ կիթառ
Սերգեյ «Խմուռիյ» Իվանով՝ բաս կիթառ


== Սկավառակագրություն ==


=== Ստուդիական ալբոմներ ===
«Юность в стиле панк» (2019)


=== Մինի ալբոմներ ===
«Магазин игрушек для взрослых» (2019)


=== Սինգլներ ===
«Трахаюсь» (2018)
«Фарш» (2018)
«лбтд» (2019)
«Подруга» (2019)
«Кирилл» (2019)
«Тиндер» (2019)
«Друзья» (2020)
«Карантин» (2020)
«Мелочь» (2020) - OST


== Տեսահոլովակներ ==
«Трахаюсь» (2018)
«Фарш» (2018)
«Кирилл» (2019)
«Подруга» (2019)
«Тиндер» (2019)
«Харакири» (2019)
«лбтд» (2019)
«Молчи» (2019)
«Весна» (2020)


== Ծանոթագրություններ ==
Դան՝ միակ սեր (հեռուստասերիալ)

«Դան՝ միակ սեր» (кор. 단, 하나의 사랑, ром. Dan, Hanaui Sarang), հարավկորեական հեռուստասերիալ։ Գլխավոր դերերում հանդես են գալիս Կիմ Մյունգ Սուն և Շին Հյե Սուն։ Թողարկվել է KBS2 հեռուստաալիքով 2019 թվականի մայիսի 22-ից մինչև հուլիսի 11-ը։  


== Սյուժե ==
Գլխավոր հերոսուհին՝ Լի Յոն Սոն, երիտասարդ պարուհի է, ում համար կանխատեսել են պայծառ ապագա իր գործունեության մեջ։ Սակայն դժբախտ պատահարի պատճառով կորցնում է տեսողությունը և սիրելի գործով զբաղվելու հնարավորությունը։ 
Նա որոշում է թողնել բալետը։ Դա նրան արմատապես փոխում է։ Նա շրջապատի հանդեպ դառնում է գթազուրկ և անտարբեր, սակայն շուտով ամեն բան փոխվում է։ Նա կարողանում է նորից երջանկություն ձեռք բերել։ Նա հանդիպում է Դան անունով մի երիտասարդ տղայի։ Այդ տղան հանդիսանում է հրեշտակ, որը ապրում է երկրի վրա՝ կատարելով առաքելություններ, որպեսզի հասնի դրախտ։ Սակայն երբ հանդիպում է Լի Յոն Սոյին, նրա պլանները միանգամից փոխվում են և նա կորցնում է դրախտում հայտնվելու միակ հնարավորությունը։ Դրա պատճառով նա ստանում է վերջին առաքելությունը` երիտասարդ պարուհու սրտի սառույցը հալեցնել։


== Դերերում ==
Շին Հյե Սուն — Լի Յոն Սո
Կիմ Մյունգ Սու — Դան
Լի Դոն Գոն — Չժի Կանու
Կիմ Բո Մի — Գիմ Նի նա
Դո Չժի Վոն — Չխվե Յոն Չժա
Կիմ Ին Կվոն — Խու


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Պաշտոնական կայք
302

302 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 302 թվականն է, 
IV դարի 2-րդ տարին։


== Դեպքեր ==


== Ծնունդներ ==


== Մահեր ==
Ջորջ Կլաուզեն

Ջորջ Կլաուզեն (անգլ.՝ George Clausen, ապրիլի 18, 1852(1852-04-18)[…], Լոնդոն, Մեծ Բրիտանիայի և Իռլանդիայի միացյալ թագավորություն - նոյեմբերի 22, 1944(1944-11-22)[…], Լոնդոն, Միացյալ Թագավորություն), անգլիացի գեղանկարիչ, ջրանկարիչ և փորագրիչ։


== Կենսագրություն ==
Նկարչի հայրը ծագումով դանիացի էր, որը աշխատել է նկարիչ-ձևավորող իսկ մայրը՝ շոտլանդիացի։ Ջորջ Կլաուզենը տասնութ տարեկանում եղել է շինարարական կազմակերպությունում գծագիր։ 1867-1873 թվականներն ընկած հատվածում հաճախել է Հարավային Կենսինգտոն դպրոց (այժմ Արվեստի թագավորական քոլեջ) երեկոյան դասերի, որոնք ղեկավարել է Ռիչարդ Բուրչետը։
Նկարչության դասեր է վերցրել Էդվին Լոնգից, ով համոզել է նրան պրոֆեսիոնալ գեղանկարչությամբ զբաղվել։ Նրա հիշողությունների մասին, որոնք նա հրատարակել է հետագայում, նա ասում է որ Արվեստների դպրոցում ստացել է գեղանկարչության հիմնական տեխնիկական հմտությունները։ Ուսուցիչները ուղղորդվել են Ֆրեդերիկ Լեյթոնի և Ժան Ֆրանսուա Միլլեյի ստեղծագործությամբ, ուսանողները հիացել են Ջեյմս Էբբոտ Մաք-Նեյլ Ուիսթլերով, ում հետ նրանք ծանոթացել են Չելսիյում, չնայած որոշված չէր անձամբ ծանոթանալ։ Հետագայում նկարիչը սովորել է Փարիզում Ուիլյամ Բուգրոյի, Տոնի Ռոբեր Ֆլյորիի մոտ՝ Ժյուլիանի ակադեմիայում։ Այստեղ նրա կրթությունը շարունակվել է հինգ ամիս։
19-րդ դարի 70-ական թվականներին Ջորջ Կլաուզենը իր աշխատանքները ցուցադրել Բերլինգ հաուսում, դրանց մեծամասնությունը եղել են բնանկարներ և նկարներ գյուղական կյանքից։ Նկարները հուշում են երիտասարդ նկարչի գաղտնիությունը և ուշադրությունը։
Նկարիչը ունեցել է ակտիվ ուսուցչական գործունեություն։ Ժամանակակիցները նշում են նրա ուսանողների հետ տարված դասերի բարձր մակարդակը, և փաստում, որ երիտասարդ և արմատապես տրամադրված աշակերտները այցելել են Թագավորական ակադեմիա դասերի միայն նրա համար, որպեսզի հնարավորություն ունենան շփվել Կլաուզեի հետ։ 1906 թվականին Կլաուզենը հրատարակել է «Վեց լեկցիա գեղանկարչության մասին» գիրքը, որտեղ օգտագործել է իր ուսանողների հետ ունեցած փորձի մասին։ Նրան է պատկանում նաև «Նպատակները և իդեալները արվեստում» գիրքը։
Նկարչի ստեղծագործությունը արժանացել է մեծ հայտնիության և մեծ գնահատանքի ժամանակակիցների կողմից։ 1886  թվականին եղել է Նոր անգլիական արվեստի ակումբի հիմնադիրներից մեկը։ 1895 թվականին դարձել է Գեղարվեստի թագավորական ակդեմիայի անդամ, իսկ 1906 թվականին ակադեմիկոս։ Ջորջ Կլաուզենը մահացել է 1944 թվականին։


== Պատկերասրահ ==
Ստեղծագործության ուշ շրջանի աշխատանքները
		
		
		


== Գրականություն ==
Gibson, Frank The Etchings and Lithographs of George Clausen, R.A.(անգլ.) // The Print Collector's Quarterly : Журнал. — 1921. — Т. 8. — № 2. — С. 203, 212.
Gibson, Frank Notes to Catalogue of Etchings by George Clausen(անգլ.) // The Print Collector's Quarterly : Журнал. — 1921. — Т. 8. — № 4. — С. 433.
McConkey, Kenneth George Clausen, The Rustic Image. — London: The Fine Art Society, 2012. — 88 с. — ISBN 9-781-9070-5216-3
Rutherson, Albert (editor) Contemporary British Artists: George Clausen. — Ernest Benn Ltd, 1923.
Sir George Clausen, R.A. 1852—1944. Catalogue of an exhibition held in Bradford, London, Bristol and Newcastle upon Tyne in 1980. — Bradford Art Gallery, 1980.


== Ծանոթագրություններ ==


== Արտաքին հղումներ ==
«Картины художника»։ Аrtchive։ Վերցված է 2017-04-23
Շոն Փոլ

Շոն Փոլ Ռայան Ֆրանսիս Էնրիկե (իսպ.՝ Sean Paul Ryan Francis Henriques, հունվարի 9, 1973(1973-01-09), Քինգստոն, Ճամայկա), ավելի հայտնի է որպես Շոն Փոլ (անգլ.՝ Sean Paul), ճամայկացի հայտնի դենսհոլ-կատարող, հանդիսանում է Գրեմմի հեղինակավոր երաժշտական մրցանակի դափնեկիր։


== Սկավառակագրություն ==
2000: Stage One
2002: Dutty Rock
2005: The Trinity
2009: Imperial Blaze
2009: The Odyssey Mixtape
2012: Tomahawk Technique
2014: Full Frequency


== Ֆիլմերի սաունդթրեկեր ==
2001 թվական «Top Shotter» - օգտագործվել է որպես Belly ֆիլմի սաունդթրեկ
2003 թվական «Get Busy» - օգտագործվել է որպես Սքեյթբորդիստները ֆիլմի սաունդթրեկ
2004 թվական «Three Little Birds» - օգտագործվել է որպես Ստորջրյա եղբայրություն ֆիլմի սաունդթրեք
2005 թվական «Give It Up To Me» - օգտագործվել է որպես Քայլ առաջ/Step Up ֆիլմի սաունդթրեք


== Մրցանակներ ==
2004: Grammy Award - Լավագույն ռեգգի-ալբոմ (Dutty Rock)
2005: Billboard Music Award - Տարվա լավագույն ռեգգի-կատարող
2005: Billboard Music Award - Տարվա լավագույն ռեգգի-ալբոմ (The Trinity)
2006: Priya Awards - Best Hardman
2006: American Music Awards - Լավագույն Փոփ/Ռոք երգիչ
2006: Billboard Music Awards - Տարվա սինգլ «Temperature»
2007: Jamaican Awards - Լավագույն ռեգգի-երգիչ


== Ծանոթագրություններ ==


== Արտաքին հղումներ ==
Պաշտոնական կայք
Եկիմովո (գյուղ, Խոլմ-Ժիրովսկի շրջան)

Եկիմովո (ռուս.՝ Екимово), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաստելֆոլյիտ դե Ռիուբրեգոս

Կաստելֆոլյիտ դե Ռիուբրեգոս (իսպ.՝ Castellfollit de Riubregós, բասկ.՝ Castellfollit de Riubregos), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Գտնվում է Անոյա շրջանում։ Զբաղեցնումէ 26,21 կմ² մակերես։ Բնակչությունը կազմում է 197 մարդ (2010 թվական)։


== Ժողովրդագրություն ==


== Ծանոթագրություններ ==


== Արտաքին հղում ==
Պաշտոնական կայք (կատ.)
Información de la Generalidad de Cataluña(չաշխատող հղում)
(իսպ.) Información del Instituto de Estadística de Cataluña (իսպ.)
Información de la Diputación de Barcelona (իսպ.)
Էրեբանգու

Էրեբանգու  (պորտ.՝ Erebango) քաղաք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 2760 մարդ, ըստ 2006 թվականի տվյալների։ Տարածքը կազմում է 151,755 կմ2։ Բնակչության խտությունը՝ 19,0 մարդ/կմ²։


== Վիճակագրություն ==
Համախառն ներքին արտադրանքը կազմել է 44 590 584,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 15 120,58 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,781։


== Պատմություն ==
Քաղաքը հիմնադրվել է 1988 թվականի ապրիլի 11-ին։
(3728) IRAS

(3728) IRAS, աստերոիդ աստերոիդների հիմնական գոտում։ Հայտնաբերվել է 1983 թվականի օգոստոսի 23-ին IRAS տիեզերական աստղադիտակով։
Միջին հեռավորությունը Արեգակից կազմում է 2,650212 ա. մ., առավելագույնը մոտենում է 2,0868 ա. մ. հեռավորության վրա և հեռանում 3,2137 ա. մ.։ Արեգակի շուրջ մեկ ամբողջական պտույտ է կատարում 1575,87 երկրային օրվա ընթացքում, իր ուղեծրով շարժվելով միջինում 0,228446 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3728) IRAS աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պեսկոլանչանո

Պեսկոլանչանո (իտալերեն՝ Pescolanciano ), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 1001 մարդ (2008 թվականի տվյալներով), բնակչության խտությունը կազմում է 30 մարդ/կմ²։ Փոստային ինդեքս՝ 86097, հեռախոսային կոդ՝ 0865։
Պեսկոլանչանոն սահմանակից է Ագնոնե, Կարովիլի, Չիաուչի, Չիվիտանովա դել Սաննիո, Միրանդա, Պիետրաբոնդանտե, Սեսանո դել Մոլիզե մունիցիպալիտետներին։
Կոմունայի հովանավորն է սուրբ Աննան։ Տոնը նշվում է հուլիսի 26-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0865 832103


== Արտաքին հղումներ ==
Վիճակագրության ազգային ինստիտուտ (անգլ.)
http://www.istat.it/english/ Archived 2009-12-07 at the Wayback Machine.
See You Again (երգ, Մայլի Սայրուս)

See You Again, հայտնի դերասանուհի և երգչուհի Մայլի Սայրուսի սինգլը՝ դեբյուտային «Meet Miley Cyrus» ալբոմից։


== Նկարագրություն ==
«See You Again» երգը դարձավ առաջին պաշտոնական սինգլը՝ Մայլի Սայրուսի դեբյուտային «Meet Miley Cyrus» ալբոմից։ Այդ ստեղծագործության մեջ դրված են Քորթնի Հարթի «Sunglasses at Night» երգից հատվածներ։
Մայլի Սայրուսը գովազդում էր այդ երգը, ասելով, որ այն կարող է «Disney Channel Games» ծրագրում դառնալ կենդանի ելույթի ուղին և նաև «Idol Gives Back» շոուի ժամանակ։


== Ստեղծագործությունների ցուցակը ==
See You Again (Album Version)
See You Again (Rock Mafia Remix)